
Car en luy a, ce designe Febus, 
Force, pooir et dominacion, 
Et par avant de chescun est tenus 
Prous et hardis, couratgeus con lion. 
Nuls cuer contre luy ne lieve penon, 
Car en armes porte qui bien 1'avise: 
Febus avant! par prouesse conquise! 



De haulte honour et de nobles vertus, 
De sens, avis, de largaiche et raison 
Est adurnés, de che ne doubte nus. 
Le fame en queurt en mainte region. 
Par les lettres rouges saras le non 
De luy disant, a tous vous en avise: 
Febus avant! par prouesse conquise! 



